vyhostených slovenských Rómov. Nečudo, že sa im to veľmi nepozdávalo, lebo na Slovensku sa vraj z detských prídavkov a sociálnej podpory, na rozdiel od Belgicka, vyžiť nedá. Rozhodnutie, vyhostiť našich "politicky a rasovo" prenasledovaných spoluobčanov, však v Belgicku vyvolalo vlnu protestov a vážne problémy v belgickej vláde. Ako vidieť, slovenskí Rómovia dokážu rozložiť nielen paneláky na Sídlisku Lunik IX...
****
Zamestnanci Pratexu z Čadce pokračovali v protestnej hladovke, pretože sa márne dovolávajú vyplatenia zákonného odstupného. Úplne odlišné dôvody má avizovaná hladovka predsedu HZDS Vladimíra Mečiara. Riaditeľ SIS Vladimír Mitro ho minulý týždeň zbavil mlčanlivosti v kauze zavlečenia Michala Kováča ml. do Rakúska, čo sa expremiérovi a jeho spolupartajníkom vôbec, ale vôbec nepáči. A netají sa ani názorom, že - ej museli by to chlapi byť čo by ho na výsluch dovliekli. Niežeby v našej zemepisnej šírke nebolo dostatok silných chlapov, ale čo sa tak, jednoducho, dostaviť na výsluch a "kápnuť božskou"? Veď čistému je všetko čisté, aj výpoveď pred vyšetrovateľom.
****
Bývala pravá ruka expremiéra Mečiara Anna Nagyová, o ktorej sa pred časom klebetilo, že opätkom na topánke bila bývalého manžela, bola minulý týždeň promovaná na doktorku práv. Dnes sa už síce Mečiar s Nagyovou nekamarátia, ale možno by v budúcnosti mohla predsedovi HZDS helfnúť. Ťažko síce posúdiť, ako je Železná Anna zbehlá v práve, ale ak by náhodou prišli tí silní chlapi...opätky sú opätky.
****
Prvá dáma USA Hillary Clintonová pri svojej potulke Európou nevynechala ani Slovensko. Počas niekoľkohodinovej návštevy toho stihla neúrekom - stretnutia s mimovládnymi organizáciami, premiérom Dzurindom i prezidentom Schusterom. To, čo vydržala subtílna Hillary, však nevydržal jej ochrankár a skolaboval. Na vine bolo údajne zlé vetranie a nie situácia na Slovensku...
****
Nedávny dramatický snem SNS mal dozvuky ešte aj minulý týždeň. Odvolaný Slota si lebedil na jachte v Chorvátsku a zvolená Anička Malíkovie sa pustila do práce s takým nasadením, že nestíhala ani utorňajšiu tlačovku SNS. Zastúpila ju ďalšia dáma od národniarov
exministerka školstva Eva Slavkovská, o ktorej sa mimochodom hovorí, že má ambície vyhodiť zo sedla podpredsedu NR SR za SNS Mariána Andela. Že by feminizmus prenikal na Slovensko práve cez SNS?
Najdôležitejšie správy z východu Slovenska čítajte na Korzar.sme.sk.